alexandrainst/scandi-wiki huggingface dataset:
Gjuratinden

Gjuratinden (også skrevet Juratind) er et markant fjell som ligger mellom Isfjorden i Rauma kommune og Eikesdalsvatnet i Nesset kommune. Gjuratind har en høyde på 1 712 moh. og er en del av Romsdalsalpene. Navnet er i Norsk stadnamnleksikon forklart som «trollkjerring» (fra gammelnorsk gýgr). En alternativ forklaring er at toppen ser ut som en jurtapp (spene).

Det er flere ruter til toppen. Noen partier er ganske luftige, men det er ikke nødvendig med fjellklatring for å nå toppen. Den vanlige ruten starter i Grøvdalen, innerst i Isfjorden. Oppstigningen starter på ca. 150 meters høyde. Men også fra Hoemsbu, et nedlagt gårdsbruk ved Eikesdalsvatnet, kan fjellet bestiges. Hoemsbreen, 700 meter under toppen, er en snødekket bre i 1 300 meters høyde. De siste 300 meterne er lett klatring, der det er vanlig å bruke tau på noen steder. 

Gjuratinden ble besteget i 1880. To gutter, Iver Kavli og Bård Moen, på bare 12 år var ved foten av fjellet på sauegjeting. De bestemte seg for å klatre til topps, alene opp på nordøstsiden.

Referanser 

Fjell i Rauma kommune
Fjell over 1000 meter
Hamar Media

Hamar Media AS er mediekonsern med forretningskontor i Hamar og primært virksomhet i Innlandet og Viken. Selskapet eier flere aviser, størst av dem er Hamar Arbeiderblad. I tillegg har Hamar Media virksomhet innen kommunikasjon, organisert gjennom datterselskapet AspireGruppen . Konsernet har også eierandeler i NTB og Nielsen Media Research.

I 2021 gjennomførte konsernet oppkjøp av selskapene SpireGruppen (Flisa Trykkeri og Spire kommunikasjon) og ANTI Hamar. Samme år ble det også inngått en avtale om utvidet strategisk samarbeid med Amedia.

Amedia er største aksjonær i Hamar Media AS med 21,5% av aksjene.

Konsernsjef i Hamar Media er per november 2021 Magne Nordgård - en rolle han har hatt siden februar 2020.

Konsernet arbeider med å realisere Mediahuset Hamar, med et nytt bygg og næringsklynge som samler medie- og kommunikasjonsaktører i regionen. Byggingen er planlagt å starte i 2022 .

Forretningsområder

Avis
Hamar Arbeiderblad
Stangeavisa
Lokalavisa Trysil - Engerdal

Kommunikasjon (AspireGruppen)
Fortell Innholdsbyrå
Spire kommunikasjon
Flisa Trykkeri
ANTI Hamar

Avisdrift 
Innlandet Distribusjon Hamar AS

Eierskap
Hamar Media har per 31. desember 2020 108 aksjonærer.

Største eiere
Amedia Lokal AS, 21,5%
Fellesforbundet avd. 650, 8,9%
Fellesforbundet avd. 103 Ringsaker, 7,5%
Hamar Arbeiderparti, 5,0%
Hedmarken NNN avd 26, 3,0%
Hamar Handel og Kontor avd 2, 2,7%
Brumunddal Arbeiderlag, 2,2 %
Fagforbundet Hamar avd 139, 2,0%
Fagforbundet Innlandet, 2,0%

Referanser

Eksterne lenker
 Hamar Media

Norske medieselskaper
Bakken gard

Bakken fjellgård (200 meter over havet) er en gammel gård ved Lysefjorden. Ferge og hurtigbåt har stoppested på Bakken kai. Fra kaien går det løpestreng opp til gården, denne strengen er mekanisk og maskinhuset står oppe ved gården.

Bakken gård eies idag av Forsand kommune, uthuset på gården blir drevet som en ubetjent turisthytte.

Samferdsel i Sandnes
Den Norske Turistforening
Turisthytter i Rogaland
Byggverk i Sandnes
Gårder i Rogaland
Yngve Lindvig

Yngve Lindvig (født 17. mai 1968) er en norsk gründer og sakprosaforfatter. Yngve startet i 2017 LearnLab. Yngve var i fra 2001 med i etableringen av Conexus og satt i styret av selskapet fra 2001 til 2016. Yngve var i 2015 med å starte ARC en sammenslutning at 10 utdanningssystemer som arbeider for like muligheter for alle studenter, samt realisering av progressiv utdanning. Han underviser på rektorskolen og styrerutdanningen ved NHH. Sammen med Jarl Inge Wærness etablerte han bedriften Læringslaben i Oslo i 1996 (Slått sammen med Conexus i 2009). 

Lindvig er utdannet cand. paed. ved Pedagogisk Forskningsinstitutt ved Universitetet i Oslo (UiO). Yngve arbeider med veiledning av organisasjoner, veiledning av ledergrupper og med bistand i endringsprosesser. Lindvig arbeider også med utvikling av IT-løsninger for utdanning, HR-og ledelsesområdet.

Bibliografi i utvalg 
 Tilpasset og differensiert opplæring i lys av Kunnskapsløftet. (2005) Oslo: LÆRINGSlaben publ nr. 10. Medforfattere Erling Lars Dale og Jarl Inge Wærness.
 Mangfold: Vår naturlige ressurs. (2002). Oslo: Norsk Hydro
 Kan mennesker og organisasjoner være bærekraftige sammen? En introduksjon til en modell for bærekraftighet hos mennesker og organisasjoner. (2001):  Oslo: Pedagogisk Forskningsinstitutt, UiO, Rapport 4.

Eksterne lenker 
https://learnlab.net/no/
http://atrico.org/

Norske pedagoger
Norske sakprosaforfattere
Norske forskere
Fødsler i 1968
Seterstøa stasjon

Seterstøa stasjon er en jernbanestasjon langs Kongsvingerbanen i Nes i Viken, den ble åpnet samtidig med Kongsvingerbanen i 1862. I 1966 ble stasjonen fjernstyrt og året etter ble bemanningen nedlagt.

Stasjonsbygningen ble bygget i sveitserstil og er som andre stasjonsbygninger langs Kongsvingerbanen, tegnet av arkitektene Heinrich Ernst Schirmer og Wilhelm von Hanno. På Sander stasjon og Disenå stasjon finnes bygninger av samme type.

Stasjonen ble lagt ned i desember 2012 i forbindelse med innføring av ny grunnrutemodell for jernbanetrafikken i østlandsområdet.

Referanser

Litteratur

Eksterne lenker 
 Stasjonsbygningen, Artemisia.no

 

Jernbanestasjoner på Kongsvingerbanen
Jernbanestasjoner i Akershus
Nes' historie (Akershus)
Kulturminner i Nes (Akershus)
Jernbanestasjoner åpnet i 1862 i Norge
Nedlagte jernbanestasjoner i Norge
Jernbanestasjoner nedlagt i 2012
Wilhelm von Hanno
Heinrich Ernst Schirmer
Günther Schüssler
Fredete byggverk i Viken
Jernbanebyggverk i Nes (Akershus)
Akershus' samferdselshistorie
Schaan

Schaan er den største kommunen i Liechtenstein. Den ligger i den nordlige delen av landet i Rhindalen. Kommunen avgrenses mot nord av hovedstadskommunen Vaduz. 

Ved utgangen av 2012 hadde kommunen  innbyggere. Arealet er på 26,8 km². Kommunen har en del fjell og skog.

Referanser

Eksterne lenker
 

Liechtensteins kommuner
Fylkesvei 3384

Fylkesvei 3384 går mellom Verpe i Fyresdal og Javnesmoen i Åmli.

Strekningen ble fastlagt 2019, og består av de tidligere fylkesvei 402 (Telemark) og fylkesvei 271 (Aust-Agder), og størstedelen av den tidligere fylkesvei 401 (Telemark).

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Vestfold og Telemark
Fylkesveier i Agder
Veier i Fyresdal
Veier i Åmli
Fylkesveier gjennom flere fylker
Fylkesvei 3378

Fylkesvei 3378 går mellom Dynjanfoss kraftverk ved Hauknesodden og Haugsjåsund i Nissedal kommune.

Før 1. januar 2010 hadde veien betegnelsen fylkesvei 352.

Frem til 2019 hadde veien betegnelsen fylkesvei 512 (Telemark).

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Vestfold og Telemark
Veier i Nissedal
Nordmandsdalen

Nordmandsdalen er en del av Fredensborg slottshage og ligger i den vestlige delen av hagen. Nordmandsdalen ble påbegynt i 1764, som et av mange anlegg i den franskinspirerte slottshagen. Man mener at kong Frederik V selv hadde ideen til anlegget.

Historie 
For å finne opprinnelsen til Nordmandsdalen, skal man tilbake til midten av 1700-tallet, da Danmark-Norge var i union. I Bergen bodde Jørgen Christensen Garnaas. Han var postkjører og delte ut post på Norges vestkyst. I sin fritid skar han ut små tredukker og kledte dem i de draktene han så menneskene bruke på postruten sin. Deretter sendte han dukkene til Det kongelige kunstkammer i København.

Etter noen år fikk Garnaas audiens hos kong Frederik V, som bestilte små elfenbensdukker modellert på bakgrunn av tredukkene. Disse figurene dannet etter hvert grunnlag for en serie sandsteinsskulpturer i naturlig størrelse av norske bønder, fiskere og annet godtfolk, utført av hoffbilledhugger Johann Gottfried Grund.

Fra 1764 og framover ble disse figurene oppstilt amfiteatralsk i en gammel grusgrav i Fredensborg slottshage.

Grusgraven ble parkmessig behandlet og døpt «Nordmandsdalen». Anlegget ble presentert for enkedronning Juliane Marie i 1773, sammen med et kobberstikk av anlegget på bakgrunn av Grunds tegninger. Selve anlegget ble først ferdigstilt i 1784.

Gjenskapelse av de originale figurene 
En undersøkelse som ble foretatt av anlegget i 1976, viste at figurene var svært skadet av vær og vind. I 1984 besluttet Slots- og Ejendomsstyrelsen at de originale skulpturene måtte sikres mot ytterligere forvitring – og at kopier skulle hugges og settes ut i barokkanlegget. Parken ble i 2000 gjenskapt i sin opprinnelige form – og i 2002 kunne Dronning Margrethe innvie det restaurerte anlegget. 
De originale skulpturene oppbevares innendørs i Thuras Havremagasin i Fredensborg. Skulpturene er siden flyttet til muséet Kongernes Lapidarium i København.

Galleri

Referanser

Litteratur
Aagot Noss (2004): «Nordmandsdalen og draktene». I: Norgesbilleder : dansk-norske forbindelser 1700-1905, s. 126-163. København, Gad. ISBN 87-12-04117-3 
 Folder fra Slots- og Ejendomsstyrelsen (Fås på stedet)

Eksterne lenker
 Slots- og Ejendomsstyrelsen

Slott i Danmark
Parker i Danmark
Fredensborg kommune
Fylkesvei 3382

Fylkesvei 3382 går mellom Nissedal kirke og Rafoss i Nissedal kommune. Veien er 2,8 km lang.

Før 1. januar 2010 hadde veien betegnelsen fylkesvei 353.

Frem til 2019 hadde veien betegnelsen fylkesvei 513 (Telemark).

Kommuner og knutepunkter

Endepunkt Rafoss

Referanser

Eksterne lenker 
 Vegvesenets vegkart 
 

Fylkesveier i Vestfold og Telemark
Veier i Nissedal
Frontflygerspennen

Frontflygerspennen (Frontflugspange) er en tysk militær utmerkelse

Historie 
Spennen ble introdusert av Riksmarskalk Hermann Göring 30. januar 1941, og var tiltenkt Luftwaffe fly-personell i det tredje rike som gjennomførte et visst antall oppdrag.

Design 
Spennene varierer ut ifra hva slags type fly oppdragene ble utført i. Felles er at de består av en ekekrans med hakekors nederst, og emblem for flytype i senter. På begge sidene er «vinger» av ekeblader. Spennen festes med en nål som står vertikalt bak på spennen.

Klasser 
 Bronse – 20 flytokt
 Sølv – 60 flytokt
 Gull – 110 flytokt

I juni 1942 kom et anheng for spennen som representerte følgende antall tokt:
 Transport og seilfly – 500
 Langdistanse dag-jegere, luft til bakke support – 400 
 Bombefly, luft/sjø redningsfly, meteorologiske fly – 300 
 Natt-jegere – 250

Kilder 
 Wehrmacht Awards – Operational Flying Clasp
 Lexikon der Wehrmacht – Frontflugspange

Se også 
 Liste over tyske militære utmerkelser 1933-1945

Tyske militære utmerkelser
Utmerkelser etablert i 1941
Luftwaffe (Wehrmacht)
Grua stasjon

Grua stasjon er en jernbanestasjon på Gjøvikbanen ved Grua i Lunner kommune i Viken fylke. Stasjonen ble opprettet som holdeplass i 1901 ett år før hele Gjøvikbanen sto ferdig, men fikk status som stasjon betjent for ekspedering av tog, reisende og gods i 1904 da ekspedisjonsbygningen tegnet av Paul Armin Due stod klar til bruk.

I 1972 ble stasjonen fjernstyrt og har i senere tid mistet betjeningen som følge av effektivisering. I 2010 ble plattformen for spor 2 oppgradert.

Grua ligger 53,39 km fra Oslo S og 371,1 moh. Fra stasjonsområdet går det en rekke turløyper både om vinteren med preparerte skiløyper og for resten av året. Blant annet ligger Hadeland Bergverksmuseum i kort avstand fra Grua stasjon.

Referanser

Litteratur

Eksterne lenker 

Jernbanestasjoner på Gjøvikbanen
Jernbanestasjoner i Viken
Jernbanestasjoner åpnet i 1901
1901 i Norge
Paul Armin Due
Jernbanebyggverk i Lunner
Herceg Novi

Herceg Novi (serbisk: Херцег Нови; italiensk: Castelnuovo)  er en by og kommune i det sørvestligste Montenegro, ytterst i Kotorbukta under fjellet Orjen, like ved grensen til Kroatia. Herceg Novi ligger langs lange strandområder ved Adriaterhavet.

Herceg Novi har om lag 13 000 innbyggere, mens folketallet i hele kommunen i 2003 var i alt 33 034. Befolkningen er økende. Flertallet på 52% er serbere, og Herceg Novi er den største serbisk-dominerte byen ved Adriaterhavet. Kun 28% er montenegrinere, 2% kroater og 1% sigøynere (Roma).

Nabobyen Igalo ligger i samme kommune og de to tettstedene er i praksis ett, sammenhengende byområde med 16 500 innbyggere og stor turisme. I Norge er Levanger vennskapskommune.

Historie

Herceg Novi ble grunnlagt 1382 av Tvrtko Kotromanić, kongen av Bosnia. Bygrunnlaget var blant annet fiske og salthandel.

Selv om dette er en ung by, har den en relativt dramatisk bakgrunn med variert statlig tilhørighet. I den venetianske perioden 1420 – 1797 gikk byen under navnet Castelnuovo ("Nyborg"), men ble først styrt av Venezia sent i perioden. Tyrkerne tok byen i 1482 og holdt den helt til 1687, i mellomtiden var den en kort periode okkupert av Spania.

I 1687 tok Venezia kontroll med denne tyrkiske enklaven inen i den venetianske kolonien Albania Veneta. Etter 110 år ble derimot Østerrike-Ungarn tilkjent Herceg Novi, men falt så til Russland ved Bratislava-traktaten av 26. desember 1805 – som del av seiersoppgjøret etter Napoleonskrigene. Men i juli-august 1807 tok nettopp Frankrike byen og fikk den tilkjent ved Tilsit-traktaten.

I 1813 inntok så den nye staten Montenegro Herceg Novi, men østerrikerne tok den tilbake med makt i 1816. Etter to år, i november 1818, red derimot serbiske styrker inn i byen og tok kontroll med Herceg-Novi og kystområdet – etter hvert organisert i Jugoslavia. Fra 1941 til 1943 var byen okkupert av Italia.

Ved lokalvalget 6. april 2008 fikk regjeringspartiene DPS os SDP bare 33% av stemmene, og opposisjonspartiet SNP fikk sammen med serbiske lister rent flertall.

Transport og økonomi
Hovedveiene E-65 og E-80 går langs kysten gjennom Herceg Novi, østover til Podgorica og videre til Beograd i nord. Det er flyplass i Tivat (23 km øst) og i Dubrovnik i Kroatia (35 km vest). 

Det meget behagelige klimaet med varme somre og milde vintre, gjør Herceg Novi til et senter for turisme og etableringer av leiligheter og hoteller. Byen har vært kjent for sine spa og kilder i århundrer, og er sammen med Budva, Kotor og Bar de viktigste turiststedene i landet. En stor utfordring er byens akutte mangel på drikkevannskilder, som medfører behov for å importere vann fra Kroatia.

Eksterne lenker
 Official Herceg Novi kommune
 Herceg Novi online 

Montenegros kommuner
Byer i Montenegro
Moksja

Moksja (russisk: Мо́кша) er ei elv i det sentrale Russland. Den er ei høyre sideelv til Oka, og renner gjennom Penza oblast, republikken Mordovia og Rjazan oblast. Elva er 656 km lang, med et nedslagsfelt på 51 000 km².

Moksja har sitt utspring på 240 moh i de nordvestre delene av Volgaplatået, rundt 35 km vest for byen Penza, på . Den renner deretter i nord-nordvestlig retning gjennom åslandskapet på Volgaplatået. I sitt nedre løp renner den over Oka-Don-sletten, og munner til slutt ut i Oka på 79 moh, 30 km sørøst for Kasimov, på . Ved munningen er elva rundt 100 meter bred og tre meter dyp, med en strømhastighet på 0,2 m/s.

Moksja fryser til i månedsskiftet november/desember og er frosset over til i april. Middelvannføringen målt 72 km overfor munningen er 95 m³/s (minimum om vinteren 8,5 m³/s, maksimum i vårløsningen i april 2360 m³/s). I de nedre delene er høyvannsperioden i mai. 

De største sideelvene er fra høyre Isa, Sivin, Satis og Jermisj, og fra venstre Atmis, Vad og endelig Tsna, som er lengre enn Moksja selv, dermed den største sideelven med god margin.

Av byer langs Moksja kan nevnes Kovylkino, Krasnoslobodsk og Temnikov

Moksjas nedre løp er seilbart til Kadom, 120 km fra samløpet med Oka, men den har ikke hatt regulær trafikk siden midten på 1990-tallet.

Kilder 
Store sovjetiske encyklopedia

Elver i Penza oblast
Elver i Rjazan oblast
Elver i Mordovia
Tsna (sideelv til Moksja)

Tsna (russisk: Цна) er ei elv i Tambov og Rjazan oblast i Russland. Den er ei venstre sideelv til Moksja, og er 451 kilometer lang.

Tsna renner gjennom byene Tambov og Morsjansk.

Elver i Rjazan oblast
Elver i Tambov oblast
Instituto Nacional de Lenguas Indígenas

Instituto Nacional de Lenguas Indígenas (Nasjonalt institutt for indianske språk, også kjent som INALI) er et institutt som er en del av det meksikanske utdanningsdepartementet. Det ble oppretta 13. mars 2003 under administrasjon av president Vicente Fox, og jobber for å styrke og beskytte bruken av de indianske språka i Mexico.

Eksterne lenker
 Instituto Nacional de Lenguas Indígenas Offisiell hjemmeside
 INALIs katalog over indianske språk

Meksikansk politikk
Synne

Synne er en opprinnelig norsk kortform av kvinnenavnet Sunniva, som er en latinisert form av det gammelengelske navnet Sunngifu, som var dannet av sunn, «sol», og gifu, «gave».

Utbredelse

|}

Synne var et populært navn på norske jentebarn rundt år 2000.

Kjente personer med navnet
Personene i listen er ordnet kronologisk etter fødselsår.
 Synne Sæther Mæhle (født 1973), norsk rettsviter
 Synne Sun Løes (født 1975), norsk forfatter
 Synne Lea (født 1974), norsk forfatter
 Synne Skouen, norsk komponist

Annen bruk av navnet
 Ekstremværet Synne rammet Norge 5. desember 2015.

Referanser

Eksterne lenker 
 

Kvinnenavn
Glock 21

GLOCK 21 (G21) er en halvautomatisk pistol ifra GLOCK, Østerrike.

Pistolen er en .45 ACP versjon av GLOCK 20 (G20), designet primært for USA. Løpet har oktogonal rifling, og glidestykket er lettere for å kompensere for det lavere trykket i hylsen. Magasinet er to-radet og tar 13 hylser. G21- og G20-glidestykkene passer ikke om en annen på grunn av endret låseblokk på G21.

GLOCK 21 SF 
GLOCK introduserte GLOCK 21SF (Short Frame – Kort ramme) i 2007 med 5 mm kortere ramme enn standardversjonen. 

Pistoler
Skytevåpen i kaliber .45
Østerrikske skytevåpen
Hai Ngoc Tran

Hai Ngoc Tran (født 10. januar 1975 i Saigon i Vietnam) er en tidligere norsk fotballspiller. Han spilte for Kongsvinger og Vålerenga. Han er den spilleren med nest flest U-21-landslagskamper for Norge.

Etter at han la opp som fotballspiller har han drevet i utelivsbransjen på Kongsvinger. Han driver nå restauranten Manis.

Referanser

Eksterne lenker 
 
  Intervju med Tran (1999)

Norske fotballspillere
Fotballspillere for Kongsvinger IL Toppfotball
Fotballspillere for Vålerenga Fotball
Personer fra Kongsvinger kommune
Personer fra Ho Chi Minh-byen
Norges Tekniske Vitenskapsakademi

Norges Tekniske Vitenskapsakademi (NTVA) er en ideell og uavhengig organisasjon som arbeider for «å fremme forskning, utdanning og utvikling innen de tekniske og tilgrensende vitenskaper, til beste for det norske samfunn og for utviklingen av norsk næringsliv».  Den har fire satsingsområder
Bedre rekrutteringen til teknologiske og naturvitenskapelige fag
Stimulere til økt forskning, innovasjon og næringsutvikling
Skape forståelse i samfunnet for teknologiens betydning
Videreutvikle en møteplass for informasjon, kritikk og diskusjon 
Tiltakene er prosjekter, seminarer, møter, høringsuttalelser og publikasjoner Organisasjonen har opptil 250 norske medlemmer under 65 år, og foruten disse er det et par hundre utenlandske, alle rekruttert fra akademia og næringsliv.  NTVA ble etablert 1955 i Trondheim. I dag (pr. 2021) har organisasjonen kontorer i Trondheim, Oslo, Stavanger, Bergen og Kristiansand.  De deler ut en årlig ærespris for banebrytende teknologi, vinneren blir også tatt opp som medlem og mottar et diplom som deles ut på foreningens årlige Teknologiforum.  Foreningen har også en serie æresmedlemmer: "...personer som har gjort en særlig innsats for akademiets formål og virksomhet, eller hvis virke har hatt en særlig betydning for fremme av teknikk eller teknisk vitenskap".

Kong Harald V er akademiets høye beskytter. 

Fra 2016 ledes organisasjonen av Torbjørn Digernes. Han overtok etter Eivind Hiis Hauge.

NTVs æresmedlemmer

Referanser

Litteratur
 Arne Bjørlykke, Teknologi og samfunn – Norges Tekniske Vitenskapsakademi 1955-2005 (Tapir forlag, 2005)

Eksterne lenker 
 

 
Etableringer i 1955
Vitenskap i 1955
Fortschrittliche Bürgerpartei

Fortschrittliche Bürgerpartei er et konservativt-kristendemokratisk politisk parti i Liechtenstein. Partiet ble grunnlagt i 1918. Det har vært i regjering i flere perioder.

Referanser

Eksterne lenker
 

Politiske partier i Liechtenstein
Politiske partier etablert i 1918
Wookiee

Wookiee er en fiktiv art fra Star Wars. Arten kom opprinnelig fra planeten Kashyyyk. Til tross for sitt lite intelligente utseende hadde de bevist sin kapasitet gjennom blant annet å ha sittet i den galaktiske republikkens senat. Under imperiets styre var de fleste wookier slaver, selv om noen få gikk frie i galaksen.

Kjente wookier 
Den mest kjente wookien er nok Han Solos følgesvenn Chewbacca, som ble en av opprørernes helter.

Psykiske trekk 
Lojalitet og tapperhet blir dyrket som de mest ærverdige egenskapene blant wookier. En wookiee kan være både hyggelig og høflig, men har gjerne et voldsomt temperament.

Eksterne lenker
 Arten wookie på den offisielle Star Wars-nettsiden.
 Arten wookie på Wookieepedia.

Arter i Star Wars
Hans Sperre jr.

Hans Sperre jr. (født 13. september 1967 i Sandefjord) er en norsk badmintonspiller. Han representerer Sandefjord Badmintonklubb, og har 16 kongepokaler i badminton, 14 strake i perioden fra 1986 til 1998, 2002, og etter comeback i 2006.
__notoc__
Han deltok under sommer-OL for Norge i 1992 i Barcelona med 33.-plass i badminton, og fikk 3. plass i double sammen med Jørn Myrestrand i Europamesterskapet for junior i 1985. Sperre fikk æren av å spille den første offisielle badmintonkamp i OL. 

Hans Sperre jr. er sønn av Hans Sperre som også har vunnet en rekke kongepokaler.

NM-gull

Se også 
 Norgesmesterskapet i badminton
 Kongepokalvinnere i badminton
 Badminton under Sommer-OL 1992

Referanser

Kilder 
 Statisikk norgesmesterskap badminton

Eksterne lenker 
 

Norske badmintonspillere
Deltakere for Norge under Sommer-OL 1992
Badmintonspillere under Sommer-OL 1992
Personer fra Sandefjord kommune
Fødsler i 1967
Kongepokalvinnere i badminton
Hans Sperre

Hans Sperre (født 6. februar 1937, død 7. august 2002) fra Sandefjord var en norsk badmintonspiller og fotballspiller. I det sivile liv var han forretningsmann, og frilans sportsjournalist for Sandefjords Blad.

Sperre er blant de mestvinnende norske badmintonspillere. Han vant 7 junior-NM og 49 senior-NM, hvorav 10 titler i herresingle. I tillegg til de 31 NM-seirene i tabellen nedenfor vant Sperre to mixed double i Åpne norske mesterskap i 1960 og 1961 sammen med Randi Gulbrandsen, og 16 lagseire med Sandefjord Badmintonklubb. Han hadde sju ulike partnere i sine double-seiere i NM, flest seire sammen med Randi Holand/Gulbrandsen.

Sperre spilte også fotball for Sandefjord Ballklubb i hovedserien (tilsvarer dagens eliteserie), og har blant annet spilt to cupfinaler i 1957 og 1959. Han var trener for fotballaget Runar to sesonger på 1960-tallet. Han deltok også i kretsmesterskap i tennis, bandy og friidrett.

Han ble æresmedlem i Norges Badminton Forbund i 1998, og var aktiv i idretten både som spiller, trener og leder.

Hans Sperres sønn, Hans Sperre jr., har 16 kongepokaler i badminton.

NM-gull i badminton

Se også 
 Norgesmesterskapet i badminton
 Kongepokalvinnere i badminton

Referanser 

Norske badmintonspillere
Norske fotballspillere
Fotballspillere for Sandefjord BK
Personer fra Sandefjord kommune
Fødsler i 1937
Dødsfall i 2002
Kongepokalvinnere i badminton
Hoste

Hoste er en refleks som medfører støtvise og kraftige utåndinger (ekspirasjoner). Formålet kan være å fjerne fremmede elementer fra luftveiene. Refleksen utløses når visse nerver i luftrørene stimuleres, og mellomgulvet trekker seg automatisk sammen. Luften som er i lungene og luftveiene presses ut med stor fart. Fremmede elementer som kroppen prøver å få vekk med hoste kan være alt fra støv og slim i luftveiene til matbiter som svelges feil. 

Under sykdommer som forkjølelse, lungebetennelse og bihulebetennelse er hoste og tørr hals svært vanlig. Hoste som varer i 8 uker eller lengre blir ofte kalt kronisk hoste. Hoste kan behandles, eller forbygges medisinsk, eksempelvis gjennom bruk av hostemedisin.

medisin